APSTIPRINĀTS

ar Jelgavas pilsētas domes

2016.gada 26.maija lēmumu Nr.6/5

**PAŠVALDĪBAS LĪDZFINANSĒJUMA PIEŠĶIRŠANAS IZVĒRTĒŠANAS KOMISIJAS NOLIKUMS**

1. **VISPĀRĪGIE NOTEIKUMI**
2. Komisija, kas izvērtē pieteikumus par Jelgavas pilsētas pašvaldības līdzfinansējuma piešķiršanu daudzdzīvokļu dzīvojamām mājām piesaistīto zemesgabalu labiekārtošanai, turpmāk – Komisija, ir Jelgavas pilsētas domes (turpmāk – Iestāde) apstiprināta Komisija.
3. Komisijas nolikums (turpmāk – Nolikums) nosaka kārtību, kādā Komisija izvērtē pieteikumus un pieņem lēmumu saskaņā ar Jelgavas pilsētas pašvaldības 2016.gada 18.februāra saistošajiem noteikumiem Nr.16-7 [„Jelgavas pilsētas pašvaldības līdzfinansējuma apmēra un piešķiršanas kārtība daudzdzīvokļu dzīvojamām mājām piesaistīto zemesgabalu labiekārtošanai”](http://www.likumi.lv/ta/id/273570-jelgavas-pilsetas-pasvaldibas-lidzfinansejuma-apmers-un-pieskirsanas-kartiba-daudzdzivoklu-dzivojamam-majam-piesaistito)(turpmāk – Saistošie noteikumi).
4. Savā darbībā Komisija ievēro Latvijas Republikas normatīvos aktus un Nolikumu.
5. **KOMISIJAS UZDEVUMI UN TIESĪBAS**
6. Komisijas uzdevumi:
   1. izvērtēt pieteikumus, kas iesniegti Iestādē līdz noteiktajam pieteikumu iesniegšanas termiņam atbilstoši Saistošo noteikumu prasībām (turpmāk – Pieteikumi);
   2. pieņemt lēmumu par pašvaldības līdzfinansējuma piešķiršanu.
7. Komisijas tiesības:
   1. uzaicināt uz Komisijas sēdēm kompetentus speciālistus, ja tas nepieciešams Pieteikumu izvērtēšanai;
   2. pieprasīt un saņemt no pašvaldības iestādēm uzdevumu izpildei nepieciešamo informāciju;
   3. pieprasīt Pieteikuma iesniedzējam iesniegt precizējumus vai skaidrojumus par Pieteikumā iesniegtajiem dokumentiem;
   4. konstatējot aritmētiskās kļūdas Pieteikumā iesniegtajā plānoto izmaksu tāmē, pieprasīt iesniedzējam veikt aritmētisko kļūdu labojumu un iesniegt precizētu tāmi un precizētu iesniegumu.
8. **KOMISIJAS STRUKTŪRA**
9. Komisija darbojas šādā sastāvā: komisijas priekšsēdētājs, komisijas priekšsēdētāja vietnieks un komisijas locekļi.
10. Komisijas priekšsēdētājs:
    1. organizē un vada Komisijas darbu;
    2. nosaka komisijas sēžu vietu, laiku un kārtību;
    3. sasauc un vada komisijas sēdes;
11. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks.
12. Komisijas sekretārs:
    1. protokolē komisijas sēdes;
    2. sagatavo un nosūta uzaicinājumu trīspusēja līguma „Jelgavas pilsētas pašvaldības līdzfinansējuma piešķiršana daudzdzīvokļu dzīvojamās mājas piesaistītā zemes gabala labiekārtošanai” noslēgšanai;
    3. veic Komisijas lietu uzskaiti un uzglabāšanu;
    4. apliecina Komisijas izstrādātās dokumentācijas atvasinājumus.
13. Komisijas sēdes ir slēgtas.
14. Komisija ir lemttiesīga, ja tās sēdē piedalās vismaz divas trešdaļas komisijas locekļu.
15. Komisijas sēdes protokolus paraksta visi Komisijas locekļi, kas piedalās attiecīgajā sēdē.
16. Komisija pieņem lēmumus atklāti balsojot ar balsu vairākumu. Balsīm daloties, izšķirošā ir komisijas priekšsēdētāja balss.
17. **PIETEIKUMU VĒRTĒŠANA**
18. Komisija, izskatot Pieteikumu izvērtē vai tas atbilst Saistošajos noteikumos noteiktajām prasībām:
    1. ja tas neatbilst Saistošajos noteikumos noteiktajām prasībām, to noraida;
    2. ja tas atbilst Saistošajos noteikumos noteiktajām prasībām, to izvērtē, ievērojot Saistošajos noteikumos noteikto prioritāro secību un kritērijus.
19. Komisija, izvērtējot Pieteikumus pārbauda:
    1. Pieteikuma iesniedzēja un tā pilnvarotās personas, kā arī daudzdzīvokļu dzīvojamās mājas, par kuru iesniegts Pieteikums, atbilstību Saistošajos noteikumos noteiktajām prasībām;
    2. Pieteikumā iesniegto dokumentu atbilstību Saistošajiem noteikumiem un noteiktajām veidlapām;
    3. Pieteikumā iekļauto izmaksu aprēķinu pamatotību:
       1. Pieteikumā iesniegtā plānoto izmaksu tāme atbilst Saistošo noteikumu prasībām,
       2. Pieteikuma tāmē noradītās izmaksu pozīcijas atbilst Saistošajos noteikumos noteiktajiem labiekārtošanas darbiem, kam var piešķirt pašvaldības līdzfinansējumu,
       3. Pieteikuma iesniedzēja pieprasītais pašvaldības līdzfinansējuma apmērs nepārsniedz Saistošajos noteikumos noteikto pašvaldības līdzfinansējuma apmēru.
20. Ja informācija, ko komisija iegūst Pieteikumu pārbaudei pašvaldībai pieejamajās datu bāzēs, ir nepilnīga vai neatbilst Pieteikuma iesniedzēja rīcībā esošajai informācijai, Komisija var pieprasīt Pieteikuma iesniedzējam iesniegt papildu informāciju.
21. Ja Komisija plānoto izmaksu tāmē konstatē neatbilstības izmaksu aprēķinā, tā pieprasa Pieteikuma iesniedzējam sniegt papildus dokumentus un paskaidrojumus. Gadījumā, ja izmaksu atbilstība netiek pierādīta, komisija ir tiesīga pašvaldības līdzfinansējuma aprēķināšanai atsevišķas pozīcijas izslēgt no atbalstāmajām izmaksām.
22. Komisija, ņemot vērā Pieteikuma vērtēšanas rezultātu, pieņem lēmumu par pašvaldības līdzfinansējuma piešķiršanu Pieteikuma iesniedzējam.

39

Jelgavas pilsētas domes priekšsēdētājs *(paraksts)* A.Rāviņš